Françoise Ellong

Françoise Ellong yin jiji to 8 Afínplọsun 1988. Cameroun wẹ e wá sọn. E nọ basi sinima lẹ bo nọ kàn otàn lẹ.

 Otàn gbẹzan tọn 
Ellong yin jiji to Douala, Cameroun to 1988. To whenue e tindo owhe 11, e sẹtẹn yì Brunoy nado nọpọ́ hẹ tavẹ de, podọ e wlan otàn etọn tintan. Ellong tindo mahẹ to agbàwhinwhlẹn de mẹ na jọja Flansegbe dotọ lẹ to 2002. Na agbàwhinwhlẹn lọ wutu, e wleawuna ojlo lọ nado nọ kànwe.

To 2006, video kleun etọn tintan, Les Colocs, yin didetọ́n. Ellong wẹ deanana video tangan etọn tintan, W.A.K.A, to 2013. E yin kinkàn gbọn Séraphin Kakouang dali, he sinai do otàn jọun de ji gbọn Ellong dali. Video lọ mọ nunina daho awe yí. E yin didohia to hùnwhẹ titengbe sinima tọn lẹ whenu. Video daho etọn awetọ, Enterrés, tọ́n to 2020. E dọho gando họntọn he dukosọ hẹ yedelẹ whlà dopo dogọ bo dọ aṣli yetọn lẹ na yede. Linlẹn aihun lọ tọn wà sọn otàn de mẹ to televiziọn ji. Sinima lọ yin awuwlena to gbétatò de mẹ he nọ yin yiylọdọ Nkassomo.

Françoise Ellong nọ wà nususu. E nọ kàn sinima lẹ bo nọ deanana yé. E sọ wlan owe de he nọ yin "Journal Intime d'Un Meurtrier" to 2008. To 2016, e do nọtẹn intẹnẹt tọn de ai gando sinima Cameroun - nu lẹ tọn go. Nọtẹn ehe dekọtọn do nunina lẹ mimọyi mẹ. To 2020, Françoise gblehomẹ do dawe de he nọ yin Thierry Ntamack go. Dawe lọ dọ dọ suhugan aihundatọ he wá sọn Cameroun lẹ tọn ma yọ́n gba. Françoise dọna gbẹtọ lẹ ma nado yì klasi he mẹ e nọ plọnnumẹ te lẹ.

 Sinima etọn lẹ 
 2006 : Les Colocs
 2007 : Dade
 2008 : Miseria,
 2009 : Big woman don't cry
 2010 : Nek
 2011 : When Soukhina disappeared
 2011 : Now and them
 2011 : At Close Range
 2012 : Joue avec moi
 2014 : W.A.K.A
2018: Kuntak
2020 : Enterrés

Alọdlẹndonu lẹ

Adà:Otàn Gbẹzan tọn
Adà:Yọnnu Benẹnu lẹ
Adà:Mẹhe yin jiji to 1988 lẹ